mischeiwiller/swiss-german-text huggingface dataset:
Totenkopf (Kaiserstuhl)
Dr Dotekopf isch 557 m hoch un die höchst Erhebig im Kaiserstuehl z'Bade-Württeberg, (Dütschland).
Dr Berg lit uffem südliche Hauptkamm vum Kaiserstuehl un die bewaldet Gipfelregion het vulkanischs Gstei as Undergrund. An dr undere Häng wird uf Lössböde Wii- un Obstabau betribe.
Uf em Dotekopf befindet sich bi 48°4'51" Nord un 7°40'9" Ost e withi sichtbari Richtfunkalag vu dr Dütsche Telekom AG mit eme 120 m hoche Stahlbetonturm as Antenneträger und eweng östlich devu e Ussichtsturm.
330px|thumb|Luftbild vum Fernmeldeturm uf em Dotekopf
Weblink
Sendeturm Dotekopf
Ca. 1000 witteri Luftbilder vum Kaiserstuehl
Kategorie:Berg (Bade-Württeberg)
Kategorie:Kaiserstuehl
Kategorie:Landkreis Brisgau-Hochschwarzwald
Kategorie:Vogtsburg
Tuniberg
Dr Duniberg (amtl. Tuniberg) isch e Erhebig im Brisgau, wo sich mit 314 m Höchi nur wänig iber die Oberrhinisch Diefebeni erhebt, wo dert guet 190 m iber em Meeresspiegel lit.
thumb|Südlicher Deil vum Duniberg mit dr Eretrudischapelle und em Golfplatz
Säll isch allerdings im wohrschte Sinn vum Wort numme oberflächlich äso. Datsächlich isch dr Duniberg die westlichscht Scholle vu dr Vorbergzone vum Schwarzwald, wo noch us dr Ebeni rusluegt. Dr Steilhang am Weschtrand goht geologisch fascht 4 km dief abi un bildet demit d'Grenze zum eigetliche Grabebruch, wo mit Chies und Sand vu dr Alpe ufgfüllt isch.
Insofern underschidet sich dr Duniberg as e Vorberg vum Schwarzwald geologisch erheblich vum wänig nördlich glägene, vulkanisch prägte Kaiserstuehl. Allerdings isch dr Duniberg wie die undere Häng vum Kaiserstuehl vu mächtige Lessablagerige bedeckt.
Dr Berg het e Nord-Süd-Usdähnig vu öppe 9 km un e Oscht-Wescht-Usdähnig vu 3 km. Rund um dr Duniberg lige, ufglischtet im Uhrezigersinn, im Norde Gottene, im Oschte die zue Friburg im Brisgau ghörige Ortschafte Walterschhofe, Obfige mit Sandichlaus, Dienge un Munzige, im Weschte die zue Brisach ghörige beide Ortschafte Oberrimschige un Niderrimschige sowie Märdinge.
Wibau
Uf dr yberwigende Chalchstei-, Löss-, un Leimböde waxe verschidini Burgunder- un au Müller-Thurgau-Räbe.
Dr Duniberg bildet e eigene badische Wibauberiich (Grosslag "Attilafelse").
Weblink
Kaiserstuhl-Tuniberg-Tourismus
Luftbilder vom Tuniberg und de umliegende Gmeinde
E lange Text mit Bilderli
Kategorie:Berg (Bade-Württeberg)
Kategorie:Landkreis Brisgau-Hochschwarzwald
Kategorie:Geografi vu Friburg
Schneeburg
D Schneeburg isch e Ruine, wo sich uf 516 m Höchi uf em weschtliche Näbegipfel vum Schimberg uf dr Gmarkig vu Ebringe zwische Ebringe un Uffhuse im Stadtteil Sant Jörge vu Friburg im Brisgau befindet.
Die äldist erhalde Erwähnig vu dr vu dr Herre vu Hornberg erbaute Burg datiert uf anno 1312. Anno 1349 het dr Werner von Hornberg d Burg in d Lahenshoheit vum Chloster Sankt Galle ybergä un isch defir mit dr Herrschaft Ebringe belähnt worre.
D Burg isch scho vor 1500 verlosse worre, womit e Zerstörig im Burechrieg 1525 eher ins Riich vu dr Legende ghört. Die domols iber Ebringe herrschende Herre vu von Falkenstei hän ihr Residenz in dr Ort Ebringe verlegt un s Ebringer Schloss – s hütig Rothus – baut, wo um 1710 si hütigi Gstalt erhalde het.
Hüt isch vu dr Burg numme e chleineri, deilwiis rekonstruierti Ruine mit Reste vum Bergfrid un eme Wohngebäude erhalde.
Inzwische het d Gmei Ebringe einigi Baim vor dr Burg gfällt, so dass si inzwische ganzjährig guet vu Ebringe un dr Rhiebeni us im Wald zsähe isch.
Literatur
Silvia Faller: Früher Regierung, heute Ruine. In: Badische Zeitung 5. Mai 2012.
Alfons Zettler, Thomas Zotz: Die Burgen im mittelalterlichen Breisgau, I. Nördlicher Teil: Halbband A-K. Jan Thorbecke Verlag, Ostfildern 2003, ISBN 3-7995-7364-X, S. 98–106.
Arthur Hauptmann: Burgen einst und jetzt, Band 2. Konstanz 1987, Verlag Südkurier.
Walter Fahl: Vor den Toren Freiburgs – Schönberg-Batzenberg-Panorama, Freiburg i. Br., Kehrer, 1986.
Helmut Bender, Karl-Bernhard Knappe, Klauspeter Wilke: Burgen im südlichen Baden. 1. Auflage. Verlag Karl Schillinger, Freiburg im Breisgau 1979, ISBN 3-921340-41-1, S. 166–169.
Peter Paul Albert: Die Schneeburg. Zur Geschichte der Burg und ihrer Besitzer, In: Zeitschrift der Gesellschaft zur Beförderung der Geschichts-, Altertums- und Volkskunde von Freiburg, dem Breisgau und den angrenzenden Landschaften, Freiburg im Breisgau, Band 25, 1909, S. 51–90.
Peter Paul Albert: Zur Geschichte der Schneeburg ob Ebringen, In: Zeitschrift der Gesellschaft zur Beförderung der Geschichts-, Altertums- und Volkskunde von Freiburg, dem Breisgau und den angrenzenden Landschaften, Freiburg im Breisgau, Band 23, 1907, S. 339–344.
Franz Xaver Kraus: Die Kunstdenkmäler des Großherzogthums Baden, Tübingen und Leipzig, 1904, Sechster Band, Erste Abtheilung - Kreis Freiburg; S. 295 online
Fridrich Pfaff: Die Schneeburgen im Breisgau und die Snewelin von Freiburg, in: Alemannia. Zeitschrift für alemannische und fränkische Geschichte, Volkskunde, Kunst und Sprache, zugleich Zeitschrift der Gesellschaft für Geschichtskunde zu Freiburg im Breisgau, Band 32, 1904, S. 299–316.
Josef Bader: Urkunden über die Schneeburg bei Ebringen im Breisgau, in: Zeitschrift für die Geschichte des Oberrheins, Band 18, 1865, S. 462–476
Ildefons von Arx: Geschichte der Herrschaft Ebringen im Jahre 1792 aus alten Urkunden gezogen, dem Drucke übergeben von Joseph Booz derzeitigem Pfarrer zu Ebringen, Verlag Franz Xaver Wangler, Freiburg im Breisgau 1860
Weblink
[URL]
[URL]
Kategorie:Schönbergmassiv
Kategorie:Bauwerk z Friburg
Kategorie:Burg (Brisgau-Hochschwarzwald)
Malterdingen
Malterdinge isch e Gmei im Landkreis Emmedinge in Bade-Württeberg.
Alemannisch
Dr ursprünglich örtlich alemannisch Dialekt ghört zum Oberrhinalemannisch, wo zum Nideralemannische zellt
Gschichte
Malterdinge isch anno 1016 s'erst Mol urkundlich erwähnt worre. Anno 1418 isch im Ort vum Markgraf Bernhard I. vu Bade s'Märkträcht verlihe worre.
Politik
Wahle
Ergebnis vo dr Landdagswahle sit 2006:Statistisches Landesamt Baden-Württemberg:
Johr  CDU  SPD  FDP  Grieni  Linki1  AfD  Suschtigi 2016  22,8 %  13,9 %  7,6 %  34,4 %  2,3 %  14,6 %  4,4 % 2011  29,6 %  26,3 %  4,8 %  28,5 %  2,8 %   8 %  2006  33,9 %  30,3 %  13 %  12,1 %  3,9 %   6,8 %
1 2006: WASG, sit 2011: Die Linke
Gmeipartnerschafte
Mit dr französische Gmeind Lentilly im Kanton l'Arbresle vum Département Rhône verbindet Malterdinge e Gmeindepartnerschaft.
Kultur un Sähenswürdigkeite
Bauwerker
S'Dorhisli im Fachwerchstil, eins vu dr Wohrzeiche vu Malterdinge, erinneret an die einschtig Ummurig vum Märktflecke Malterdinge. D'Bedüdung, wo dr Ort in vergangene Zitte fer d'Umgäbung gha het, spiegelt sich in sinem Ortsbild wider, wo mit sine erkergschmückte Bürgerhüser üs dr Renaissance faschd schu städtisch wirkt.
Vu dr middelalderliche Burg Malterdinge isch hüt nüt me erhalde.
Fueßnote
Weblink
Malterdingen: Offizieller Internetuftritt
Kategorie:Ort (Landkreis Emmedinge)
Yach
D Eich (dt. Yach) isch e Ordsdail vun de Stadt Elze im Londgrais Ämmedinge in Bade-Wirddebärg, Ditschlond.
De Ord mit iber dousend Iiwohner ligt om Fuess vum Rohrhardsberg inneme Siddedal vun de obere Elz im Schwarzwald. Sid 1974 isch de Ord zue Elze igmainded.
D'Eich wird durch e Buslinie mit Elze un mit em Elzacher Bånhof verbunde. Vun deet goht d'no s'Elzdalbähnli uf Friburg.
In de Eich stän d'"Sibbefelse", e gonz sche hochs Staigebilde, wo us sibbe uffenonderliggende Stai bståt. D'Härkunft vun dem isch nit glärt.
Eich isch uf Hochditsch gschribe (Yach) de einzige Ord in gonz Ditschland, wo de Nåmme mit eme "Y" åfångt.
Man sait au, dass d Eich des klei diebische Dorf am Fueß vom Rohardsberg isch.
Kategorie:Ort (Landkreis Emmedinge)
Rohrhardsberg
Dr 1152 Meter hoch Rohrhardsberg lit im Middlere Schwarzwald im Dreieck zwische Elzdal, Oberprechdal un em Simonswälderdal und isch die höchst Erhebig vum östlich glägene Schwarzwald-Baar-Kreis. Yber dr Gipfelkamm verlauft d'Grenze zum Landkreis Emmedinge.
Uf dr Bergkuppe befindet sich e witthi sichtbarer Sendemaste. Im Winter isch dr Berg e beliebts Skigebit un im Summer locke menki Wanderwäge, um die zue e grosse Deil under Naturschutz stehend Region z'erkunde.
Kategorie:Berg (Bade-Württeberg)
Kategorie:Landkreis Emmedinge
Kategorie:Schwarzwald-Baar-Kreis
Kategorie:Schwarzwald
Brend (Berg)
Dr Brend isch e 1.148 m hoche Berg im Mittlere Schwarzwald in dr Nächi vu Furtwange.
Dr Gipfel bitet bi gueter Sicht e schöne Rundblick uf dr Kandel, d'Alpe sowie d'Vogese.
Uf em Gipfel git es e Gasthus sowie e Ussichtssturm. Dr Gipfel sowie e grosse Grillplatz sin vu Furtwange us mit em Auto z'erreiche.
Am Brend entspringt d'Bräg (un demit d'Donä) sowie d'Elz.
Weblink
Brend: Impressione
Kategorie:Berg (Bade-Württeberg)
Kategorie:Eidusiger
Brend
Kategorie:Furtwange im Schwarzwald
Kategorie:Schwarzwald-Baar-Kreis
Kategorie:Landkreis Emmedinge
Hochfirst
Dr Hochfirscht isch e bewaldete Berg zwische Saig un Titisee-Neistadt im Schwarzwald mit ere Höchi vu 1190 m. y. NHN.
Er befindet sich uf dr Gmeigrenze zwische Lenzkilche un Titisee-Neistadt. Uf em Hochfirscht befindet sich e Raschtstätti un dr Hochfirschtturm, wo mer bestige ka. Vu obe us het mer e Ussicht uf dr in dr Nächi befindlich Titisee wie au uf dr Feldberg. Bi klarem Wetter siht mer in d schwizer un öschtricher un bi ideale Bedingige sogar in die französische Alpe bis an die italienisch Gränze, so under anderem dr Mont Blanc.
Uf dr Hochfirscht kummt mer zue Fuess uf em kürzischte Wäg vu Saig us. Es bestoht aber au e Strosseverbindig vu Neistadt us. Am Hochfirscht lit au d Hochfirschtschanze, wo Weltcup-Skispringe stattfinde.
Kategorie:Landkreis Brisgau-Hochschwarzwald
Kategorie:Schwarzwald
Kategorie:Berg (Bade-Württeberg)
Kategorie:Titisee-Neistadt
Hochfirstturm
mini|dr Turm vo Weschte gseh
Dr Hochfirstturm isch e Ussichtsturm, wo anno 1890 uf em Hochfirst im Schwarzwald errichtet wore isch.
Dr Hochfirst isch e bewaldete Berg zwische Saig, wo zu Lenzchilche un Nöistadt, wo zu Titisee-Nöistadt ghört, in Bade-Württeberg. Dr Turm stoht uf Lenzchilchner Bode. Si Platz isch uf 47°54'04" nördlicher Breiti un 8°11'03" östlichi Längi in 1192 m Höchi.
Dr Turm isch in Stahlfachwerchauwiis bout. Er isch 25 Meter hoch un stoht uf eme Natursteisockel. Dr Natursteisockel stammt vu eme 1888 errichtete Holzturm, wo 1890 ime Orkan zum Opfer gfalle isch. E Besunderheit vum Hochfirstturm isch, dass er noch zuesätzlich abgspannt isch.
Dr Hochfirstturm trait hüt Sendeantenne fer Richt- un Mobilfunk.
Gege Itritt, wo mer im Rasthus näbedra löse ka, ka mer dr Turm au bestiige, vo obe het me en Ussicht uf dr Südschwarzwald un bi klarem Wetter au bis zue dr Alpe, uf die Schwäbisch Alb un in dr Hegau.
Weblink
Hochfirstturm uf freiburg-schwarzwald.de abgruefen am 7. Augste 2019
Hochfirstturm mit Aagabe zu den aktuelle Öffnigszite vom Turms uf hochschwarzwald.de abgruefen am 7. Augste 2019
Kategorie:Landkreis Brisgau-Hochschwarzwald
Kategorie:Schwarzwald
Kategorie:Durm z Dütschland
Kategorie:Bauwärk z Bade-Würtebärg
Hochfirstschanze
thumb|Hochfirstschanze bim Weltcup-Skispringe 2015
D' Hochfirstschanze z'Titisee-Neistadt isch die gröscht Naturschanze vu Dütschland. Säll heisst, dass im Gegesatz zue vile andere Skisprungalage kei künstliche Turm fer dr Alauf baut worre isch, sundern defür s'natürlich Gfälle vum Hang usgnutzt wird. D'Schanze isch nooch em Berg Hochfirst (1192 m) im Schwarzwald benennt, wo si dra lit.
Anno 1932 wird die erste Hochfirstschanze baut, domols noch as e 60m-Schanze. Die gross Hochfirstschanze entstoht anno 1950 mit eme kritische Punkt vu 80 m. In dr Folgejohre entstehn diversi Umbaute an dr Schanze. Die mit rund 3,7 Mio € umfangriichst anno 2001 het defir gsorgt, dass d'Sprunganlag in dr FIS-Continental-Cup het ufgnumme werre känne. Hützuedag het d'Hochfirstschanze e K-Punkt vu 125 m.
Am 22. Januar 2011 het dr Manuel Poppinger dr aktuelle Schanzerekord mit 147,5 m ufgstellt.
Technischi Date
Neigigswinkel am K-Punkt: 35,86°
Neigigswinkel am Schanzedisch: 11,0°
Alauflängi: 98,1 m
Schanzedischlängi: 6,7 m
Höchi vum Schanzedisch: 3,13 m
Neigig vum Schanzedisch: 11°
K-Punkt: 125 m
Jurywitti: 144 m
Quelle
Infos vum Fremdeverkehrsamt Titsee
Weblink
Kategorie:Titisee-Neistadt
Kategorie:Schwarzwald
Kategorie:Sport z Dytschland
Kategorie:Bauwärk z Bade-Würtebärg
Kategorie:Sportiirichdig
Kategorie:Wintersport
Titisee (See)
Titisee center|300px
Karte vom Titisee Date Name:  TitiseeLag:  SüdschwarzwaldFläche  1,3 km²maximali Diefi:   40 mZueflüss:  SeebachAbflüss:  GutachHöchi iber NN:  845 mGrösseri Städt am Ufer:  Titisee-NeistadtBesunderheite:  Bekannter Kurort
Dr Titisee isch e See im südliche Schwarzwald z'Bade-Württeberg. Er bedeckt e Flächi vu 1,3 km² un isch durschnittlich 20 Meter dief. Sie Entstehig verdankt er im Feldberggletscher. Im Pleistozän bildeti Moräne düen hüt si Ufer begrenze. Dr Usfluss vum See uf 840 Meter Höchi isch dr Guetach gheisse Oberlauf vu dr Wutach. Am Nordufer lit dr glichnammig Kurort, wo Deil vu dr Stadt Titisee-Neistadt isch.
Veriisig
Dr Titisee brücht sehr lang, bis er im Winter gfriert. Säll lit am Wind, wo d'Wasseroberflächi fast immer in Bwegig haldet. Demit dr See zum Iislaufe freigäbe werre ka, muess d'Dicki vum Kerniis mindistens 16 cm betrage. Kerniis, au Kompaktiis gnennt, isch stabil un enthaldet so guet wie keini Luftblose.
Bestoht d'Ussicht uf Freigabe, so werre däglich Messige dur dr Bauhof vu dr Stadt Titisee-Neistadt an 3 bis 4 Messpunkte durgfüehrt. Sott e Freigab möglich un vu dr Verantwortliche abgsägnet worre si, no werre immer nur bestimmti abgränzti Beriiche vum Sees freigä, nie aber dr ganz See.
Sälli Regelige bestehn ca. sit em Afang vu dr 1980er Johre, noochdem devor e Unfall gschähe isch: Domols isch dr See as Start- un Landebahn fer Chleiflugzüg benutzt worre. Um sällie z'rüme, isch e Bulldog mit Schneepflueg igsetzt worre. Dr Bulldog het d'Iisdecki durbroche un isch mitem des Fahrer im Titisee versunke.
Namme
Dr Namme Titisee isch relativ ald. Ersti urkundlichi Ufzeichnige vu anno 1050 finde sich im Kloster Allerheilige z'Schaffhuse, wo dr Namme Titinsee erwähnt wird. Au dr Namme Dettesee wird in ere Urkunde us dr Pfarrei Saig erwähnt, wo vu anno 1111 stammt. Ugfähr ab 1750 isch dr Name in dr hüttige Form benutzt worre.
Parallel zue sällere etymologische Herkunft existiert e witter, eher legandäri Erklärig. Denooch sott dr römisch Kaiser Titus, as Feldherr, in dr Gegend am Titisee glageret ha. Debi sott ihm dr See so scheen gfalle ha, dass er ihm si Namme gä het. Säll isch au dr Grund, worum hütt dr grob Noochbau vu ere römische Galeere uf em Titisee verkehrt.
Kategorie:See z Bade-Württeberg
Kategorie:Landkreis Brisgau-Hochschwarzwald
Kategorie:Schwarzwald
Kategorie:Wuete
Kategorie:Titisee-Neistadt
Waltershofen (Freiburg im Breisgau)
Walterschhoufe isch e Stadtdeil mit eigener Ortsverwaltig vu dr kreisfreie Stadt Friburg im Brisgau. Dr Ort lit ca. 10 km westlich vu dr Stadt am Tuniberg in dr Noochberschaft zu dr Ortschafte Gottene, Obfige un Umkilche.
Dr Ort het Ende 2004 knapp 2300 Iwohner in ebbis iber 960 Hushaltige gha.
Erstmolig urkundlich erwähnt worre isch Walterschhoufe anno 1139. Anno 1972 isch s'Dorf zämme mit ere Reihe vu wittere Ortschafte zue Friburg igmeindet worre.
Partnergmei isch Waltershofe im Allgäu.
Alli zwei Johre im September isch z Walderschhoufe s'Dorffeschd.
Politik
Ortschaftsrot
Ergebnis vu dr Ortschaftsrotswahl am 7. Juni 2009:
Waltershofener Unabhängige W.: 45,8 %, 6 Sitz
Bürgerbewegung für Waltershofen: 26,1 %, 3 Sitz
CDU: 28,1 %, 3 Sitz
Quelle un Weblink
Internetsite auf [URL]
Walterschhoufe: Ortsgschichte
Statistiksite vu dr Stadt Friburg im Brisgau
Kategorie:Ort (Stadtkreis Friburg)
Sankt Georgen (Freiburg im Breisgau)
Sant Jerge isch e Stadtdeil vu dr Stadt Friburg im Brisgau. Die us dr drei Dörfer Uffhuse, Wendlinge un Sant Jerge bildet Verbandsgmei Sant Jerge im Brisgau isch bis 1937 selbständig gsi.
Sant Jerge wird im Süde vum zue Ebringe ghörige Schimberg un im Südoste vu dr Gmei Merzhuse, nooch Oschte vum neie Friburger Stadtdeil Vauban, wo bis Ende 2007 zue Sant Jerge ghert het, nooch Nordoste vum Stadtteil Hasle un nooch Nordweste vum Stadtdeil Riselfeld begrenzt. Im Weschte verlauft im Mooswald uf ere Linie zwische nem Eugen-Keidel-Thermalbad un dr Schlatthöfe d'Gemarkigsgrenze zur dr Tunibergstadtdeile Tienge un witer nördlich Obfige. Im Südweschte grenzt d'Gemarkig an d'Gmei Schallsched.
Sant Jerge bestoht us dr beide Friburger Stadtbezirke 621 St. Jerge Nord un 622 St. Jerge Süd. Dr Grenze vu beide bildet d'Hauptlinie vu dr Rhidalbahn.
Lueg no
Pflanzenäme vo Sandjerge
Tiernäme vo Sandjerge
Weblink
Netzuftritt vum Bürgerverein
Sant Jerge: Gschichte
Kategorie:Ort (Stadtkreis Friburg)
Rieselfeld (Freiburg im Breisgau)
Dr Stadtdeil Friburg-Riselfeld lit im Weste vu dr Stadt Friburg un wird vu eme Naturschutzgebit am Diergheg Mundehof im Weste, vu dr Opfinger Stross nooch Süde un dr Besançonallee im Oste abgrenzt. Südlich befindet sich s'zum Stadtdeil St. Jerge gehörig Industrigebit Haid, im Oste Wigarte. S'Riselfeld lit uf ere bebaute Flächi vu 78 Hektar un het ca. 7000 Iwohner (2006). Bis 2010 soll es ca. 10.000 bis 12.000 Lüt Wohnrüm bite.
Literatur
Dittrich, Ch. u. Krüger, F. (1998): Identitätsfindung in neuen Stadtteilen: Eigenbild - Fremdbild am Beispiel des Freiburger Stadtteils Rieselfeld. Friburg i. Br.
Humpert, K. (Hrsg.)(1997): Freiburg Rieselfeld: Modelle für eine wachsende Stadt. Stuegert.
Krüger, F. (1994): Deutsche Stadtplanung im Umbruch? Die Bebauung des Freiburger Rieselfeldes als Ausdruck einer neuen Planungsphilosophie. Regio Basiliensis, 35. Jg., Heft 3, S. 161 - 170.
Stadt Freiburg i. Br. (Hrsg.)(1994): Der neue Stadtteil Rieselfeld. Friburg i. Br.
Stadt Freiburg i. Br. (Hrsg.)(1997): Der Stadtteil Rieselfeld in Freiburg. Von der Planung zur Realisierung, Zwischenbilanz Juni 1997. Friburg i. Br.
Weblink
Offizielli Homepage vum Stadtdeil
Luftbilder vum Riselfeld
Homepage vum Kepler-Gymnasium
Homepage vu dr Freie Waldorfschuel Friburg-Riselfeld
Homepage vu dr Stadtdeilzittig Riselfeld
Kategorie:Ort (Stadtkreis Friburg)
Hochdorf (Freiburg im Breisgau)
Friburg-Hochdorf isch e Stadtdeil vu Friburg im Brisgau.
Hochdorf lit zämme mit sinem Ortsdeil Benzhuse im Nordweste vu Friburg. Es grenzt an d'Marchdörfer Hugstette, Bueche un Holzhuse. Südöstlich vu dr dur d'Gmarkig verlaufende A5 befindet sich im Markwald s' Gwerbe- un Industrigebit Hochdorf.
Nordöstlich vum uf dr Hochdorfer Gmarkig glägene Autobahnaschluss Friburg-Nord bui Benzhuse lit e Campingplatz mit dr Badeseä Tunisee un Brisgausee (ledschderer au as Silbersee bekannt).
Politik
Ortschaftsrot
Ergebnis vu dr Ortschaftsrotswahl am 7. Juni 2009:
CDU: 27,2 %, 4 Sitze
SPD: 15,0 %, 2 Sitze
Grüeni Liste Hochdorf: 32,1 %, 4 Sitze
FWG (Freie Wählergruppe): 25,7 %, 4 Sitze
Kategorie:Ort (Stadtkreis Friburg)
Herdern (Freiburg im Breisgau)
Herdere isch e nordöstlich vu dr Aldstadt glägene Stadtdeil vu Friburg im Brisgau.
S'ursprünglich eigeständig Dorf, wo yberwigend vum Wibau gläbt het, isch anno 1008 erstmols urkundlich erwähnt worre. Demit isch es eins vu dr am früeheste besidelte Gebite im hütige Stadtgebit. Scho sit 1457 isch Herdere e Deil vu dr Stadt Friburg.
Dr Wibau spilt hüt kei wichtigi Rolle meh fer d'Bewohner vu Herdere. Einigi Räbberg oberhalb vu dr Stadt erinnere aber noch an si einstigi Bedütig.
Deile vu Herdere sin hüt Villevirtel, wo wäge ihrer ruehige un naturnoche Lag dür un beliebt sin.
Weblink
Gschichte vu Herdere in Text un Bild
Kategorie:Ort (Stadtkreis Friburg)
Juanes
mini|Dr Juanes am New Orleans Jazz Festival 2006
mini|am Zelt Musik Festival 2015 z Friburg i.B.
Dr Juan Esteban Aristizabal Vázquez odär eifacher Juanes (* 9. August 1972 z Medellín z Kolumbiä) isch e kolumbianische Songschriiber, Sänger und Gitarrischt.
Biografi
Im Alter vo siibä Johr het dä Juanes aafangä Gitarrä spiilä. Er het das vo siim Vater und dä älterä Brüederä glernt. Er het vor allem lateinamerikanischi Muusig gmacht.
Er het elf Johr in ärä Bänd mit Namä Ekhymosis gspiilt, er het si selbär gründet. Aber dänn hets ihm glangt und er het sini Solo-Karrierä agfangä. So isch er schliesslich zum internationlä Durchbruch cho. Mit dä Single La Camisa Negra (spanisch:Das schwarze Hemd) het er den tatsächlich im Johr 2005 dä Durchbruch gschafft.
Dä Juanes isch mit em kolumbianischä Model Karen Martínez verhüüratet, si hend zämä zwei Töchterä: d Luna und d Paloma.
Diskografi
Albe
2001: Fíjate bien
2005: Mi sangre
2007: La vida... es un ratico
2008: La vida... es un ratico en vivo (Live-Album)
2008: La vida: es un ratico (Life Is a Moment), Vol. 1 (Kompilation)
2008: La vida: es un ratico (Life Is a Moment), Vol. 2 (Kompilation)
2010: P.A.R.C.E.
2012: tr3s Presents: Juanes MTV Unplugged 	–
DVD
2003: El diario de Juanes
2005: Ekhymosis (CD+DVD)
2005: Mi sangre (Tour Edition CD+DVD)
Weblink
Offizielli dütschi Website
Offizielli Website (englisch und spanisch)
Offizielli spanischi Website (spanisch)
Juanes bi laut.de
Kategorie:Rocksänger
Kategorie:Gitarrist
Kategorie:Musiker
Kategorie:Kolumbianer
Kategorie:Maa
Kategorie:Läbigi Person
Querflöte
D Querflöte isch e Holzbloosinstrumänt mit erä Aablooskante. Si het sich us der mittelalterlige Querpfiife entwicklet. Gege s Ändi vom Barock in dr Mitti vom 18. Johrhundert het si d Blockflöte verdrängt und isch e bedütends Solo- und Orchesterinstrumänt worde. Au im Jazz und in der Rockmusig wird d Querflöte bruucht.
Gschicht
D Querflöte isch im zweite Johrhundert vor dr Ziitwändi z Griecheland und z Etrurie bekannt gsi, spöter findet me se au z Indie, denn z China und z Japan, wo si bis hüt s wichdigste Bloosinstrumänt isch. Die erste Abbildige stamme us em mittelalterlige Europa.
D Querflöte isch früener us Holz gmacht worde, het sächs Donlöcher gha und kei Klappesystem. Im spote 17. Johrhundert het mä neui, konischi Flöte afo mache, mögligerwiis erfunde vo der Hotteterrefamilie z Paris, wo berüehmt gsi isch für s Flötemache und -spiile. Die konische Flöte hai us mehrere Deil bestande, dr Chopf isch zylindrisch und die andere Deil si konisch gsi und si gege dr Fuess chliiner worde. 1832 het dr Theobald Böhm d Metallquerflöte erfunde, wo es neus Klappesyschtem gha het. Zu sällere Ziit het mä d Flöte nach links ghebt, hützudag hebt mä si noch rächts.
Die moderni Querflöte
Die hütig bekannti Querflöte beschteit usemne Chopf-, emne Mittu- und emne Fuessschtück. Bim Chopfschtück befindet sech ou ds Blasloch. Der Tonumfang vor ä Querflöte isch c-c4.
Usser der C-Flöte gits ou no Autflötene, Bassflötene und sogar Kontrabassflötene. Die si de eifach nümme grad, sondern hei ä Boge drin, dass mä sä liechter cha schpiile. Es git aber au nu s Piccolo, wo chliner isch als die normal C-Flöte und ei Oktav höcher dönt als mer eigentli spiilt.
Lueg au
Blockflöte
Kategorie:Holzbloosinschtrumänt
Yu-Gi-Oh! GX
Yu-Gi-Oh! GX (jap. 遊戯王デュエル モンスターズGX, Umschrift: Yūgiō Dyueru Monsutāzu GX, Übersetzig: Yu-Gi-Oh! Duel Monsters GX) isch ä japanischi Anime- und Manga-Serii wo wältwiit Erfolg het. Es isch d Nochfolgerserii vo dr Yu-Gi-Oh! Duel Monsters Serii, wo au sehr populär gsi isch. D Handlig vo Yu-Gi-Oh! GX foht öbbe drei Johr noch em Schluss vo dr erschte Serii a. S GX am Ändi vom Name schtoht für „Generation neXt“ (die neggscht Generation).
Handlig
By Yu-Gi-Oh! GX (Churz: YGO GX) gaht es um de 16-jährige Jaden Yuki. Sis gröschte Vorbild isch de Yugi (Vollschtändig:Yugi Muto) und er wett unbedingt a d`Duellakademie gah, die de Seto (Richtig:Seto Kaiba) eröffnet hät. Döt lernt ma sich duellierä (mit Duellmonschtercharte). Es git drü Hüüser: S erschte und s beschte isch "Obelisk Blue" (Übersetzt: Obelisk Blau, oder de Blaui Obelisk), wo d`Schüeler hichömmet, die i de Ufnahmeprüefig, wo useme Duell und emme Schriftliche Teil bestaht, sehr guet abgschnitte händ. Die schlechtischi Grubbe, "Slifer Red" (übersetzt:Sleifer Rot oder Rotä Sleifer), dört wo de Jaden hichunnt, sind die, die sehr schlecht i de schriftliche Prüefig gsi sind. Dann gits no s`mittlere, nämmlich "Ra Yellow" (Übersetzt: Raa Gääl oder Gääle Raa).
Sändigsziite
Yu-Gi-Oh! GY  isch mängisch vo Mäntig bis Friitig uf RTL 2 z gseeh.
Kategorie:Fernsehserii
Kategorie:Comic